Man wat vrou glo met handgranaat gooi weer in hof | Maroela Media
Man wat vrou glo met handgranaat gooi weer in hof
Joel Mahoase in die hof. Foto: ANA
Die man wat na bewering sy vrou doodgemaak het deur haar tydens 'n rusie met 'n handgranaat te gooi, sal eers in Maart 2017 verhoor word.
Joel Mahoase het Maandag vlugtig in die hooggeregshof in Durban verskyn waar die saak tot volgende jaar uitgestel is.
Maroela Media het vroeër berig Mahoase het glo sy vrou, Lesego, op 31 Augustus verlede jaar in hul huis in Amanzimtoti doodgemaak. Volgens die bewyse wat vroeër in die Durban-landdroshof gelewer is, het Mahoase die betrokke dag teruggekeer van 'n begrafnis af. Laat die aand, terwyl die egpaar se vyf- en agtjarige kinders geslaap het, het hy en Lesego oor geld begin stry.
Volgens die staat het Mahoase twee handgranate na Lesego in die kombuis gegooi waarvan een ontplof het. Lesego het ernstige beserings opgedoen en is na 'n hospitaal gehaas waar sy later dood is.
Mohoase se regspan voer egter aan dat hy 'n besering aan sy linkerhand gehad het wat dit vir hom onmoontlik sou maak om die pen van die granaat uit te trek. Die hof het ook tydens die borgtogverhoor gehoor dat die polisie versuim het om vingerafdrukke van die tweede granaat, wat nie ontplof het nie, te neem.
Mohoase is tans op borgtog van R5 000 vrygelaat. Lees alle vorige berigte oor Joel Mahoase op Maroela Media.
Joel Mahoase KwaZulu-Natal
Troudag-ongeluk: Hy is nie 'kwaad vir Liewe Jesus' nie
'Skieter' pleeg glo selfmoord in polisieselle
Regtig!! En hy kry borg?? Hy kon tot Maart 2017 in die tronk gesit het………………..
Ek hoop daar word ondersoek waar hy die handgranate vandaan gekry het. Dis tog nie iets wat jy sommer te koop kry nie.
Geen probleem met die seer hand nie maar waar en hoe het hy handgranate bekom?????
Hy het op een of ander manier 'n kolonel geword in die weermag en op een of ander manier het die granate saam met hom na sy huis toe gegaan.